cyanic-selkie/wikianc huggingface dataset:
Νέα Υόρκη (πολιτεία)
Δημογραφία
Το 2008, η πολιτεία της Νέας Υόρκης, είχε το 2ο υψηλότερο πληθυσμό μεταναστών (4,2 εκατομμύρια), εκ των οποίων οι περισσότεροι διαμένουν στην μέσα και γύρω από την Νέα Υόρκη. Επιπλέον, η πόλη της Νέας Υόρκης, έχει νόμους για την προστασία μεταναστών και την αποτροπή επιβολής μεταναστευτικών νόμων και κανονισμών, καθώς θεωρείται "πόλη-άσυλο".
Λεύκιος Καικίλιος Μέτελλος Διαδημάτος
Ο Λεύκιος Καικίλιος Μέτελλος διαδημάτος, λατιν.: Lucius Caecilius Metellus Diadematus, ήταν ο δεύτερος γιος τού Ρωμαίου πολιτικού και στρατηγού Κόιντου Καικίλιου Μέτελλου Μακεδονικού.
Νέα Υόρκη (πολιτεία)
Πόλεις
Το Όλμπανι (πολιτειακή πρωτεύουσα), με σχεδόν 100.000 κατοίκους, αποτελεί την 5η μεγαλύτερη σε πληθυσμό πόλη στην πολιτεία.
Λεύκιος Καικίλιος Μέτελλος Διαδημάτος
Βιογραφία
Κατά τη διάρκεια της υπατείας του το 117 π.Χ. υποστήριξε την ανάπτυξη των δρόμων στην Ιταλία και πιθανότατα έφτιαξε την Καικιλία Οδό (Via Caecilia). Ένα χρόνο αργότερα ήταν ανθύπατος της Εντεύθεν των Άλπεων Γαλατίας. Το 115 π.Χ. ο Διαδημάτος εξελέγη τιμητής και κατά τη διάρκεια της τιμητείας του με τον Γναίο Δομίτιο Αηνοβάρβο έδιωξαν 32 συγκλητικούς από τη Σύγκλητο.
Νέα Υόρκη (πολιτεία)
Πανεπιστήμια
Η Νέα Υόρκη έχει πολλά πανεπιστήμια και ερευνητικά κέντρα, ορισμένα από τα οποία συγκαταλέγονται στα κορυφαία όλου του κόσμου. Τα πιο φημισμένα και διεθνούς φήμης είναι: το Πανεπιστήμιο Κολούμπια (Columbia University), το Πανεπιστήμιο Κορνέλ (Cornell University), τα οποία είναι και τα δύο μέλη της Άιβι Λιγκ, καθώς και το Πανεπιστήμιο της Νέας Υόρκης (New York University).
Λεύκιος Καικίλιος Μέτελλος Διαδημάτος
Βιογραφία
Ήταν αντίπαλος τού Λεύκιου Απουλήιου Σατουρνίνου και συνελήφθη το 100 π.Χ. μαζί με τον Σατουρνίνο και άλλους συγκλητικούς, όταν ο Σατουρνίνος προσπάθησε να αντιταχθεί δυναμικά στη Σύγκλητο.
Νέα Υόρκη (πολιτεία)
Πανεπιστήμια
Άλλα αξιόλογα και σημαντικά πανεπιστήμια και ιδρύματα είναι: το Πανεπιστήμιο των Συρακουσών (Syracuse University), το Πανεπιστήμιο Φόρνταμ (Fordham University), το Πανεπιστήμιο του Ρότσεστερ (University of Rochester), η Στρατιωτική Ακαδημία Γουέστ Πόιντ (West Point Academy) κ.α.
Λεύκιος Καικίλιος Μέτελλος Διαδημάτος
Βιογραφία
Έζησε για να δει την επιστροφή τού εξαδέλφου του, Κόιντου Καικίλιου Μέτελλου Νουμιδικού, από την εξορία, και επεδίωξε να λάβει την ανάκλησή του.
Νέα Υόρκη (πολιτεία)
Πανεπιστήμια
Το δημόσιο εκπαιδευτικό σύστημα τριτοβάθμιας εκπαίδευσης, εξυπηρετείται από το Πολιτειακό Πανεπιστήμιο της Νέας Υόρκης, το οποίο αποτελείται από 64 σχολές, κολλέγια και ιδρύματα, που χορηγούν τίτλους σπουδών. Το Πολιτειακό Πανεπιστήμιο, έχει τέσσερα πανεπιστημιακά κέντρα: το Όλμπανι, το Μπάφαλο, το Μπίνγχαμπτον και το Στόνι Μπρουκ.
Λεύκιος Καικίλιος Μέτελλος Διαδημάτος
Βιβλιογραφικές αναφορές
Κατηγορία:Ρωμαίοι πολιτικοί
Υπηρεσιακή κυβέρνηση Κωνσταντίνου Γεωργακόπουλου 1958
Η Υπηρεσιακή κυβέρνηση Κωνσταντίνου Γεωργακόπουλου 1958 (Μάρτιος - Μάιος 1958) σχηματίστηκε αμέσως μετά την παραίτηση της κυβέρνησης Καραμανλή με σκοπό την διενέργεια των βουλευτικών εκλογών της 11ης Μαΐου 1958.
Κύριο έργο αυτής της κυβέρνησης ήταν η επανακατάθεση, συζήτηση και ψήφιση του νέου εκλογικού νομόμου της ενισχυμένης αναλογικής με το οποίο θα γίνονταν οι επερχόμενες εκλογές. Ύστερα από την συνεργασία των δυο μεγαλύτερων κομμάτων (ΕΡΕ και Κόμμα Φιλευλευθέρων) και με την σύμφωνη γνώμη του Παλατιού και της Αμερικανικής πρεσβείας, η κυβέρνηση Καραμανλή είχε επεξεργαστεί και είχε φέρει προς συζήτηση στις 27 Φεβρουαρίου 1958, τον νέο εκλογικό νόμο, η κυβερνητική κρίση όμως που οδήγησε στην παραίτησή της δεν επέτρεψε την ολοκλήρωση της διαδικασίας. Έτσι, η διαδικασία ολοκληρώθηκε από την υπηρεσιακή κυβέρνηση Γεωργακόπουλου, η οποία για αυτό τον λόγο  και σε αντίθεση με την κοινή πρακτική, εμφανίστηκε στην Βουλή, ζήτησε και πήρε ψήφο εμπιστοσύνης (255 υπέρ - 60 κατά - 1 αποχή) και στις 13 Μαρτίου κατέθεσε τον νέο εκλογικό νόμο, ο οποίος επικυρώθηκε από την Βουλή στις 29 Μαρτίου με 160 ψήφους υπέρ και 55 κατά.
Νικητής των εκλογών αναδείχτηκε η ΕΡΕ. Η ΕΔΑ, στην εμφάνισή της σε εκλογές, ήρθε δεύτερη και κατέστη το κόμμα της αξιωματικής αντιπολίτευσης. Ο Κωνσταντίνος Καραμανλής σχημάτισε την τρίτη κυβέρνησή του στις 17 Μαΐου 1958.
Αναφορές
1958 03 1958 Κατηγορία:1958
Ντακαΐγια Κούττι
Η Ντακαΐγια Κούττι (βεγγαλικά: ঢাকাইয়া কুট্টি) ή Παλαιά Ντακαΐγια (βεγγαλικά: পুরাণ ঢাকাইয়া) είναι μια μοναδική γλώσσα του Μπαγκλαντές. Ομιλείται από τους ανθρώπους της Παλαιάς Ντάκα. Η γλώσσα αυτή αναπτύχθηκε με βάση τα Βεγγαλικά και τα Ούρντου. Αυτή η γλώσσα είναι πλήρως κατανοητή με τα βεγγαλικά, αλλά έχει κάποιο μοναδικό και διαφορετικό λεξιλόγιο.
Χαρακτηριστικά
Η γλώσσα έχει μερικά δασυνόμενους ήχους. Οι ήχοι [gʱ], [tʃʰ], [dʱ], [bʱ] δεν είναι διαθέσιμοι σε αυτή τη γλώσσα.
Παραπομπές
Κατηγορία:Βεγγαλική γλώσσα Κατηγορία:Γλώσσες του Μπανγκλαντές
Γκάρι Γκραντ
Καριέρα
Ο Γκραντ σπούδασε στο πανεπιστήμιο του Μίσιγκαν από το 1984 ως το 1988, όπου αγωνίστηκε με την ομάδα των Wolverines σε 129 αγώνες με συνολικό μέσο όρο 17,2 πόντων, 5,7 ασίστ και 3,5 ριμπάουντ. Καλύτερη του χρονιά υπήρξε το 1986-87, όπου σημείωνε 22.4 πόντους, 5,4 ασίστ και 5,0 ριμπάουντ.
Επιλέχθηκε από την ομάδα των Σιάτλ Σούπερσονικς στην 15η θέση του πρώτου γύρου του ντραφτ του 1988 και δόθηκε την ίδια ημέρα στους Λος Άντζελες Κλίπερς. Μέχρι το 1995, βοήθησε την ομάδα του να συμμετάσχει δύο φορές στην διαδικασία των πλέι-οφ, το 1992 και το 1993. Από το 1989 ως το 1992 υπήρξε βασικός πλέι-μέικερ της ομάδας, με κορυφαία του χρονιά το 1989-90 όταν και σημείωνε 13,1 πόντους, 10,0 ασίστ και 4,4 ριμπάουντ. Την τελευταία τριετία του με την ομάδα του Λος Άντζελες ήταν αναπληρωματικός, παίζοντας παρ' όλα αυτά σε 185 παιχνίδια του ΝΒΑ.
Το καλοκαίρι του 1995 υπέγραψε στους Νιου Γιορκ Νικς, με τους οποίους έπαιξε σε 47 αγώνες με 4,9 πόντους και 1,5 ασίστ, ενώ την επόμενη σεζόν φόρεσε την φανέλα των Μαϊάμι Χιτ, ρίχνοντας τον μέσο όρο πόντων του στους 3,9 σε σύνολο 28 αγώνων. Μετά από ένα σύντομο πέρασμα από την Ιαπωνία, επέστρεψε στο ΝΒΑ για να αγωνιστεί με τους Πόρτλαντ Τρέιλ Μπλέιζερς σε 22 παιχνίδια, με μέσους όρους 4,8 πόντων και 3,8 ασίστ.
Τον Αύγουστο του 1998, υπέγραψε στην ομάδα του Άρη, με την οποία έπαιξε σε δεκαοκτώ αγώνες πρωταθλήματος, αποχωρώντας τον Φεβρουάριο του 1999 λόγω οικονομικών προβλημάτων της ομάδας. Με τον Άρη σημείωνε 18,7 πόντους, 3,5 ασίστ και 4,4 ριμπάουντ.
Επέστρεψε στους Πόρτλαντ Τρέιλ Μπλέιζερς για να αγωνιστεί σε μόλις εννέα αγώνες ως την σεζόν 2000-01, πριν ολοκληρώσει την καριέρα του στην ομάδα του Περιστερίου το 2002, σε ηλικία 37 ετών.
Πηγές
Κατηγορία:Καλαθοσφαιριστές Άρη Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Περιστερίου‎ Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές Μαϊάμι Χιτ‎ Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων
Φρέαρ των Οινουσσών
Το φρέαρ βρίσκεται στο σημείο που η Αφρικανική πλάκα, τμήμα της οποίας είναι η λιθόσφαιρα της Ανατολικής Μεσογείου, βυθίζεται κάτω από την Ευρασιατική λιθοσφαιρική πλάκα, τμήμα της οποίας είναι η πλάκα του Αιγαίου, δημιουργώντας το Αιγιακό τόξο, μία τοξοειδή οροσειρά του νότιου Αιγαίου Πελάγους που βρίσκεται στο νότιο όριο της πλάκας του Αιγαίου.
Αποστολές
Τον Γενάρη του 2020, το Caladan Oceanic ξεκίνησε το δεύτερο χρόνο των καταδύσεών του με το βαθυσκάφος του, το DSV Limiting Factor με πιλότο τον Βίκτορ Βεσκόβο. Στις 10 Φεβρουαρίου ο Βίκτορ Βεσκόβο μαζί με τον πρίγκιπα Αλβέρτο Β' του Μονακό προσέγγισαν τον πυθμένα του φρέατος των Οινουσσών, υπολογίζοντας εκ νέου το βάθος στα 5.109 μέτρα ±1 μέτρο επαληθεύοντας ουσιαστικά την μέτρηση της Γαλλικής αποστολής του 1965 χρησιμοποιώντας πολλούς αισθητήρες μέτρησης
Παραπομπές
Κατηγορία:Μεσόγειος Θάλασσα Κατηγορία:Ιόνιο Πέλαγος Κατηγορία:Ακραία σημεία της Ελλάδας Κατηγορία:Γεωγραφικοί σχηματισμοί της Μεσογείου Θάλασσας
Κάστρο του Γκράφενεκ
μικρογραφία|δεξιά|350px|Το κάστρο Γκράφενεκ Το Κάστρο Γκράφενεκ (Schloss Grafeneck) είναι μεσαιωνικό κάστρο στη πόλη Γκράφενεκ στο κρατίδιο Βάδη-Βυρτεμβέργη στη Γερμανία. Κατά τη διάρκεια της Ναζιστικής διακυβέρνησης μετατράπηκε σε κέντρο ευθανασίας.
Οι απαρχές
Ο Δούκας Christoph της Βυρτεμβέργης οικοδομεί το κάστρο ως έδρα για τις κυνηγετικές του εξορμήσεις. Η ανέγερση διήρκεσε από το 1556 ως το 1560. Το 1929 το κάστρο αποδίδεται στο "Ευαγγελικό Ίδρυμα Σαμαρειτών της Στουτγκάρδης" (“Evangelische Samariterstiftung Stuttgart”), ένα φιλανθρωπικό προτεσταντικό ίδρυμα, στο οποίο, το 1930, εγκαθίστανται άτομα με ειδικές ανάγκες. Το 1939 η Εθνικοσοσιαλιστική Κυβέρνηση διατάσσει, μέσω του Υπουργείου Εσωτερικών, την καταγραφή όλων των Ιδρυμάτων της χώρας στα οποία στεγάζονται άτομα με ειδικές ανάγκες και, ιδιαίτερα, με πνευματική καθυστέρηση. Αν και η εισήγηση για ένα "πρόγραμμα ευθανασίας" είχε προηγηθεί κατά τέσσερα χρόνια (1935), από τον Πρόεδρο του Ιατρικού Συλλόγου της Γερμανίας Βάγκνερ (Reichsaerztefuehrer Wagner), η επίσημη εφαρμογή του, με το Πρόγραμμα Ευθανασίας T-4 γίνεται τον Οκτώβριο του 1939 ύστερα από σχετικό διάταγμα του Χίτλερ. Η καταγραφή των Ιδρυμάτων, που είχε προηγηθεί, βοήθησε πολύ την εφαρμογή του Προγράμματος. Έτσι, στις 14 Οκτωβρίου 1939 το κάστρο του Γκράφενεκ είναι από τα πρώτα Ιδρύματα που επιλέγονται για την εφαρμογή του.
Η λειτουργία
Η πρώτη μεταγωγή θυμάτων στο Γκράφενεκ ήταν από το Ίδρυμα "Eglfing-Haar", κοντά στο Μόναχο. Τη μεταφορά αυτή, εικοσιπέντε ανδρών στο Γκράφενεκ, διενήργησε προσωπικά ο επικεφαλής του προγράμματος στο Γκράφενεκ Δρ. Χορστ Σούμαν (Dr. Horst Schumann). Αυτοί πιθανότατα ήταν και τα πρώτα θύματα του "Ιδρύματος". Από τη Βυρτεμβέργη τα πρώτα θύματα προέρχονταν από το κρατικό Ίδρυμα ψυχικής υγιεινής του Βάινσμπεργκ (Weinsberg). Τον Σούμαν διαδέχτηκαν αργότερα οι Δρ. Ερνστ Μπάουμχαρντ (Dr. Ernst Baumhard) και Δρ. Γκίντερ Χέννεκε (Dr. Guenther Hennecke).
Στο χρονικό διάστημα μεταξύ Ιανουαρίου - Δεκεμβρίου 1940 θανατώθηκαν στο Γκράφενεκ, στα πλαίσια του Προγράμματος Ευθανασίας, συνολικά 10.654 θύματα. Από αυτά 4.500 προέρχονταν από Κρατικά Ιδρύματα του Ράιχ στη Βάδη (Baden), περίπου 4.000 από περίπου είκοσι ανάλογα ιδρύματα στη Βυρτεμβέργη και περίπου 1.500 από τη γειτονική Βαυαρία. Οι υπόλοιποι προέρχονταν από άλλες περιοχές της Γερμανίας. .
Μετά τον Πόλεμο
Τον Ιούνιο του 1947 το κάστρο επιστράφηκε στο Ίδρυμα Σαμαρειτών και ως μνημείο υπήρχε μόνον μια επιτύμβια πλάκα στο Νεκροταφείο. Το 1965 τα παραπήγματα ευθανασίας κατεδαφίστηκαν και σήμερα δεν υπάρχουν πλέον. Το 1990 κατασκευάσθηκε ένα μνημειακό παρεκκλήσι εις μνήμην των 10.600 θυμάτων που θανατώθηκαν στο Γκράφενεκ. Υπάρχει, επίσης, μια βίβλος με τα ονόματα 6.000 θυμάτων, η οποία εμπλουτίζεται συνεχώς.
Εξωτερικοί σύνδεσμοι
Κατηγορία:Βάδη-Βυρτεμβέργη Κατηγορία:Κάστρα στη Γερμανία Γ
Γλώσσα Γκάνγκτε
Η Γκάνγκτε είναι γλώσσα Κούκι-Τσιν της Βορειοανατολικής Ινδίας. Οι ομιλητές βρίσκονται κυρίως στο Μανιπούρ και παρακείμενες πολιτείες της Μεγκαλάγια και του Άσαμ. Η γλώσσα φαίνεται να είναι ομοιογενής χωρίς γνωστές διαλεκτικές παραλλαγές και εμφανίζει τουλάχιστον μερική αμοιβαία κατανόηση με άλλες διαλέκτους Τσιν-Κούκι-Μίζο της περιοχής, συμπεριλαμβανομένων των γλωσσών Θαντόου, Χμαρ, Βαϊφέι, Σίμτε, Κομ και Πάιτε. Υπάρχουν μερικοί ομιλητές πέρα από τα σύνορα με τη Μιανμάρ.
Γεωγραφική κατανομή
Η Γκάνγκτε ομιλείται σε 37 χωριά της νότιας επαρχίας Τσουρατσαντπούρ της Μανιπούρ (Εθνολόγος). Επίσης ομιλείται στην Μεγκαλάγια και το Άσαμ.
Παραπομπές
Κατηγορία:Γλώσσες της Ινδίας
Spectre (ταινία)
Το Spectre είναι μια βρετανική κατασκοπευτική ταινία του 2015 και αποτελεί την εικοστή τέταρτη της σειράς ταινιών Τζέιμς Μποντ που παράγεται από την Eon Productions. Η ταινία γυρίστηκε για την Metro-Goldwyn-Mayer και την Columbia Pictures. Σε σκηνοθεσία του Σαμ Μέντες και σε σενάριο των Τζον Λόγκαν, Νιλ Πέρβις, Ρόμπερτ Γουέιντ και Τζεζ Μπάτεργουοθ, πρωταγωνιστεί ο Ντάνιελ Κρεγκ στον ρόλο του Τζέιμς Μποντ για τέταρτη φορά, μαζί με τους Κρίστοφ Βαλτς, Λεά Σεϊντού, Μπεν Γουίσοου, Ναόμι Χάρις, Ντέιβ Μπατίστα, Μόνικα Μπελλούτσι και Ρέιφ Φάινς. Στην ταινία αυτήν, ο Τζέιμς Μποντ μαθαίνει για την ύπαρξης της οργάνωσης Spectre, που είναι μια διεθνή εγκληματική οργάνωση με επικεφαλής τον Ερνστ Σταύρο Μπλόφιλντ, την οποίαν και καλείται να αντιμετωπίσει.
Παρά το γεγονός ότι αρχικά είχε δηλώσει ότι δεν θα σκηνοθετήσει την ταινία αυτήν, ο Σαμ Μέντες επιβεβαίωσε την επιστροφή του το 2014, αφότου ο Νίκολας Γουίντινγκ Ρεφν αρνήθηκε να την σκηνοθετήσει. Με αυτόν τον τρόπο, ο ίδιος έγινε ο πρώτος σκηνοθέτης που σκηνοθετεί διαδοχικές ταινίες του Τζέιμς Μποντ μετά τον Τζον Γκλεν. Η συμπερίληψη της οργάνωσης Spectre και των συσχετιζόμενων χαρακτήρων της σηματοδότησε το τέλος της διαμάχης για το μυθιστόρημα Επιχείρηση Κεραυνός (Thunderball), στην οποία ο Κέβιν Μακλόρι και ο Ίαν Φλέμινγκ είχαν εμπλακεί σε μακροχρόνιες νομικές διαμάχες σχετικά με τα δικαιώματα της ταινίας για το συγκεκριμένο μυθιστόρημα. Η ταινία αυτή είναι η πρώτη ταινία που περιλαμβάνει αυτά τα στοιχεία μετά την ταινία Τα διαμάντια είναι παντοτινά (1971). Η ταινία εκτιμάται ότι έχει τελικό προϋπολογισμό 245–300 εκατομμυρίων δολαρίων, καθιστώντας την μια από τις πιο ακριβότερες παραγωγές ταινιών που έχουν γίνει ποτέ. Τα κύρια γυρίσματα ξεκίνησαν τον Δεκέμβριο του 2014 και διήρκησαν μέχρι τον Ιούλιο του 2015, κι έγιναν σε μέρη όπως η Αυστρία, το Ηνωμένο Βασίλειο, η Ιταλία, το Μαρόκο και το Μεξικό.
Η πρεμιέρα του Spectre έγινε στο Royal Albert Hall στις 26 Οκτωβρίου 2015 και κυκλοφόρησε στους κινηματογράφους σε συμβατική μορφή και σε IMAX μορφή στο Ηνωμένο Βασίλειο την ίδια ημέρα, ενώ στους κινηματογράφους των Ηνωμένων Πολιτειών κυκλοφόρησε στις 6 Νοεμβρίου. Η ταινία έλαβε μικτές κριτικές από κριτικούς, οι οποίοι επαίνεσαν τις σκηνές δράσης, τις ερμηνείες των πρωταγωνιστικών ηθοποιών (ιδιαίτερα του Ντάνιελ Κρεγκ και του Ντέιβ Μπατίστα) και την μουσική της, αλλά επέκριναν τον ρυθμό της και τον τρόπο αφήγησης της πλοκής της ταινίας. Απέφερε 880 εκατομμύρια δολάρια παγκοσμίως, καθιστώντας την την έκτη ταινία με τις υψηλότερες εισπράξεις του 2015 και την δεύτερη ταινία του Τζέιμς Μποντ με τις υψηλότερες εισπράξεις μετά το Skyfall. Το κεντρικό τραγούδι της ταινίας, " Writing's on the Wall ", κέρδισε ένα Όσκαρ και μια Χρυσή Σφαίρα. Η επόμενη ταινία της σειράς, το No Time to Die, κυκλοφόρησε το 2021.
Πλοκή
Ένα κρυπτογραφημένο μήνυμα από την προηγούμενη M οδηγεί τον Τζέιμς Μποντ σε μια εγκληματική αποστολή στην Πόλη του Μεξικού, όπου απο εκεί καταλήγει και τελικά στη Ρώμη, όπου συναντά τη Λουτσία Σκιάρα, την όμορφη κι απαγορευμένη χήρα ενός κακόφημου εγκληματία. Ο πράκτορας 007 διεισδύει σε μια μυστική συνάντηση κι ανακαλύπτει την ύπαρξη μιας εγκληματικής οργάνωσης γνωστή ως Spectre. Εν τω μεταξύ, πίσω στο Λονδίνο, o Μαξ Ντένμπι, ο νέος επικεφαλής του κέντρου για την εθνική ασφάλεια, αμφισβητεί τις ενέργειες του Μποντ και τις ικανότητες της MI6, με επικεφαλής τον νέο Μ. Ο Μποντ στρατολογεί συγκαλυμμένα την Ιβ Μάνεϊπένι και τον πράκτορα Q για να τον βοηθήσουν να αναζητήσει τη Μαντλίν Σόουν, την κόρη ενός παλιού εχθρού του, του Μίστερ Γουάιτ, ο οποίος μπορεί να κρατά το κλειδί για να ξετυλίξει τον ιστό της Spectre. Ως κόρη δολοφόνου, η Μαντλίν καταλαβαίνει τον Μποντ με έναν τρόπο που οι άλλοι δεν μπορούν. Όσο ο Μποντ διεισδύει στην καρδιά της Spectre, μαθαίνει για την ύπαρξη μιας ανατριχιαστικής σύνδεσης μεταξύ του ιδίου και του αρχηγού της οργάνωσης της.
Εξωτερικοί σύνδεσμοι
Κατηγορία:Ταινίες του 2015 Κατηγορία:Βρετανικές ταινίες Κατηγορία:Ταινίες σε σκηνοθεσία Σαμ Μέντες Κατηγορία:Ταινίες γυρισμένες στο Μαρόκο Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στην Αυστρία Κατηγορία:Ταινίες γυρισμένες στο Μονακό Κατηγορία:Ταινίες γυρισμένες στο Μεξικό Κατηγορία:Ταινίες γυρισμένες στην Ρώμη Κατηγορία:Ταινίες παραγωγής Metro-Goldwyn-Mayer Κατηγορία:Ταινίες παραγωγής Columbia Pictures Κατηγορία:Ταινίες Τζέιμς Μποντ Κατηγορία:Αγγλόφωνες ταινίες Κατηγορία:Ταινίες τοποθετημένες στην Ιταλία Κατηγορία:Ταινίες τοποθετημένες στο Μεξικό Κατηγορία:Βρετανικές κατασκοπικές ταινίες Κατηγορία:Αμερικανικές ταινίες δράσης Κατηγορία:Ταινίες σίκουελ Κατηγορία:Ταινίες που αφορούν την εκδίκηση Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού Κατηγορία:Ταινίες τοποθετημένες στην Αγγλία Κατηγορία:Ταινίες IMAX
Γλώσσα Σιζάνγκ
Η Σιζάνγκ (Σιγιάνγκ), ή Σιγίν (Σιγίν Τσιν) είναι σινοθιβετική γλώσσα που ανήκει στον κλάδο Κούκι-Τσιν. Ομιλείται στο νότιο δήμο Τεντίμ στην πολιτεία Τσιν της βορειοδυτικής Μιανμάρ.
Εξωτερικοί σύνδεσμοι
Κατηγορία:Γλώσσες της Μιανμάρ
Trance
Η μουσική Trance είναι ένα είδος ηλεκτρονικής μουσικής. Ως όνομα ξεκίνησε το 1990 αλλά ουσιαστικά υπήρχαν μουσικοί παλιότερα που συνέθεταν μια πρώιμη μορφή της (Jean Michelle Jaare, Vangelis κ.α). Ξεκίνησε στη Γερμανία και στην Ολλανδία και αργότερα σε διάφορες άλλες χώρες της Ευρώπης (ως Rave μουσική) προτού φτάσει στην Αμερική. Η Trance περιλαμβάνει πολλά παρακλάδια, αλλά λιγότερο γνωστά και άλλα περισσότερο. Κάποια από αυτά είναι:
και καλλιτέχνες, όπως οι:
Οι ήχοι της Trance κυμαίνονται, αναλόγως το είδος από αρκετά μελωδικοί, ατμοσφαιρικοί, αλλά και σκληροί σε ορισμένες περιπτώσεις.Πιο διαφορετικά ειδή μουσικής, βάσει μελωδίας αλλά και βάσει Tempo είναι η Goa/ Psy Trance αλλά και η Hardstyle Trance. Ενώ πιο κλασσικά είδη της είναι η Classic Trance, η Hard Trance, η Energy/Uplifting Trance κ.α. Όπως είναι γνωστό, η Trance όπως και γενικά η ηλεκτρονική μουσική, δημιουργείται μέσω χρήσης μουσικών προγραμμάτων ηλεκτρονικής μουσικής, μέσω φυσικά των ηλεκτρονικών υπολογιστών ή και μέσω πάλι της προηγούμενης διαδικασίας αλλά με την προσθήκη midi, δηλαδή καλωδίου που συνδέει τον υπολογιστή με συνθεσάιζερ.
Υπάρχουν πολλά επαγγελματικά μουσικά προγράμματα από τα οποία παράγεται Trance, όπως το FL Studio, το Q-Base, το Reason και άλλα.
Κατηγορία:Μουσικά είδη
Μάρκος Καικίλιος Μέτελλος (ύπατος το 115 π.Χ.)
Βιογραφία
Ήταν ο τρίτος από τους τέσσερις γιους τού Κόιντου Καικίλιου Μέτελλου Μακεδονικού.
Ο Μάρκος ήταν υπεύθυνος τού νομισματοκοπείου (ένας από τους τρεις triumvir monetalis) το 127 π.Χ., και ήταν ύπατος το 115 π.Χ. με συνάδελφό του τον Μάρκο Αιμίλιο Σκαύρο (πιθανότατα είχε την πραιτωρία μέχρι το 118 π.Χ., σύμφωνα με τη νομοθεσία τού Βίλλιου [lex Villian]). Το επόμενο έτος ο Μέτελλος έγινε ανθύπατος ως κυβερνήτης της Κορσικής και της Σαρδηνίας, υπηρετώντας μέχρι το 111 π.Χ. Κατά τη διάρκεια της θητείας του, ο Μέτελλος κατέστειλε μία εξέγερση στο νησί της Σαρδηνίας, για την οποία εόρτασε, κατά την επιστροφή του στη Ρώμη, έναν θρίαμβο τον μήνα Ιούλιο (Quintilis) τού 111 π.Χ. Ο μικρότερος αδελφός τού Μάρκου, Γάιος Καικίλιος Μέτελλος Καπράριος, εόρτασε επίσης τον δικό του θρίαμβο την ίδια μέρα, για τις νίκες του στη Θράκη.
Αναφορές σε πηγές
Κατηγορία:Ρωμαίοι πολιτικοί
Δήμος Φυλής
Ο Δήμος Φυλής είναι δήμος της περιφέρειας Αττικής που συστάθηκε με το πρόγραμμα Καλλικράτης. Προέκυψε από τη συνένωση των προϋπαρχόντων δήμων Φυλής, Άνω Λιοσίων και Ζεφυρίου. Η έκταση του νέου Δήμου είναι 105,128 τ.χλμ και ο πληθυσμός του 45.965 κάτοικοι σύμφωνα με την απογραφή του 2011. Έδρα του δήμου ορίστηκε να είναι τα Άνω Λιόσια.
Διοικητικές ματαβολές
Ο Δήμος Φυλής συστάθηκε για πρώτη φορά το 1840. Μέχρι τότε η περιοχή του δήμου ανήκε στον δήμο Αχαρνών. Ο δημότης ονομαζόταν Φυλάσιος. Έδρα του ήταν η Χασιά. Έμβλημα της σφραγίδος του δήμου ήταν ένας κισσός. Το 1912 το μεγαλύτερο τμήμα του δήμου Φυλής αποτέλεσε την νεοσύστατη κοινότητα Χασιάς μετέπειτα κοινότητα Φυλής. Το 1990 η κοινότητα Φυλής αναγνωρίστηκε σε δήμο που διατηρήθηκε αμετάβλητος και μετά την εφαρμογή του προγράμματος Καποδίστριας το 1997. Η συνολική του έκταση ήταν 69,3 τ.χλμ. και ο πληθυσμός του είναι 13.013 κατοικοι σύμφωνα με την απογραφή του 2001. Μετά την 1η Ιανουαρίου 2011, με την εφαρμογή του σχεδίου Καλλικράτης, ο δήμος Φυλής συνενώθηκε με τους δήμους Άνω Λιοσίων και Ζεφυρίου σχηματίζοντας τον νέο διευρυμένο δήμο Φυλής.
Κοινοτάρχες Φυλής
...
Αστρονομική ναυσιπλοΐα
Ως αστρονομική ναυσιπλοΐα (celestial navigation· αποδίδεται και ως αστρονομική ναυτιλία) χαρακτηρίζεται γενικά η μέθοδος κατά την οποία η ασφαλής πλεύση και κατ΄ επέκταση το στίγμα ενός πλοίου προσδιορίζεται από την παρατήρηση ουρανίων σωμάτων. Η αστρονομική ναυσιπλοΐα διαφέρει από την ακτοπλοΐα στο ότι ο προσδιορισμός του στίγματος γίνεται με τη βοήθεια ουράνιων σωμάτων αντί για σημεία ξηράς και, επίσης, στο ότι εφαρμόζεται στην ωκεανοπλοΐα, δηλαδή σε πλεύσεις πολύ μακριά από ακτές. Κύρια όργανα που χρησιμοποιούνται είναι οι αστρολάβοι και οι εξάντες.
Η χρήση του εξάντα, του αρχαίου οργάνου πλοήγησης το οποίο αξιοποιεί κάτοπτρα, στηρίζεται στην αρχή της διπλής ανάκλασης και εκτιμά με μεγάλη ακρίβεια τη γεωγραφική θέση, κρίνεται σε ορισμένες περιπτώσεις αναγκαία εξαιτίας των φόβων διείσδυσης χάκερ στα ηλεκτρονικά συστήματα GPS. Σε οποιαδήποτε δεδομένη στιγμή, κάθε ουράνιο σώμα βρίσκεται ακριβώς πάνω από ένα σημείο στην επιφάνεια της Γης. Το γεωγραφικό πλάτος και μήκος αυτού του σημείου είναι γνωστό ως η γεωγραφική του θέση, η οποία μπορεί να προσδιοριστεί από πίνακες για το έτος αυτό. Η μετρούμενη γωνία μεταξύ του ουράνιου σώματος και του ορατού ορίζοντα σχετίζεται άμεσα με την απόσταση μεταξύ της γεωγραφικής θέσης του ουράνιου σώματος και της θέσης του παρατηρητή.
Λεωνίδας Πετροπουλάκης
Ο Λεωνίδας Πετροπουλάκης (1829-1887) ήταν Έλληνας στρατιωτικός και πολιτικός του 19ου αιώνα.
Βιογραφία
Η καταγωγή του ήταν από τη Λακωνία και από τις σημαντικότερες οικογένειες της Μάνης. Πατέρας του ήταν ο γερουσιαστής και βουλευτής Δημήτριος Πετροπουλάκης. Πολέμησε μαζί με τον πατέρα του στη Θεσσαλική Επανάσταση το 1854.
Οφηλία
Το όνομα Οφηλία μπορεί να αναφέρεται σε κάποιο από τα παρακάτω λήμματα:
Λεωνίδας Πετροπουλάκης
Βιογραφία
Διορίστηκε διοικητής του Γ' συντάγματος πεζικού. Πολέμησε στα σύνορα και διακρίθηκε. Κατά την επανάσταση της Κρήτης το 1866 ο Πετροπουλάκης ήταν αρχηγός μεγάλου σώματος Λακώνων που πολέμησαν εκεί υπέρ της απελευθέρωσης της νήσου.
Συντέλεσε στην καταστολή της εξέγερσης στο Ναύπλιο εναντίον του βασιλιά Όθωνα το 1860. Αρνήθηκε να αναγνωρίσει την προσωρινή κυβέρνηση μετά από την έξωση του Όθωνα και οχυρωμένος στη Ράχη με 1.000 άνδρες, απέκρουσε τον κυβερνητικό στρατό. Αμνηστεύτηκε από τον βασιλιά Γεώργιο Α΄.
Η επαρχεία Γυθείου επανειλημμένα τον έστειλε αντιπρόσωπό της στη Βουλή, και δύο φορές εκλέχτηκε πρώτος βουλευτής Λακωνίας.
Το 1886 έδρασε στο Γκριτζοβόλι κατά τις ελληνοτουρκικές ταραχές.
Απεβίωσε στην Αθήνα στις 14 Φεβρουαρίου 1887. Στην κηδεία του παρευρέθη ο πρωθυπουργός, οι υπουργοί, το προεδρείο της βουλής, οι βουλευτές και χιλιάδες λαού. Ένα σύνταγμα πεζικού απένειμε στρατιωτικές τιμές. Γιος του ήταν ο επίσης ηρωικός βουλευτής Γεώργιος Πετροπουλάκης.
Πηγές
Κατηγορία:Έλληνες στρατιωτικοί Κατηγορία:Βουλευτές Λακωνίας
Γλώσσα Τσεπάνγκ
Η Γλώσσα Τσεπάνγκ είναι μια γλώσσα που ομιλείται από περίπου 49.000 άτομα στο Νεπάλ. Οι άνθρωποι που την ομιλούν είναι γνωστοί ως Τσεπάνγκ. Ο Ράντι ΛαΠόλλα (2003) προτείνει ότι η Τσεπάνγκ μπορεί να είναι μέρος μιας μεγαλύτερης ομάδας "Ρουνγκ".
Γεωγραφική κατανομή
Οι διάλεκτοι είναι η Δυτική Τσεπάνγκ και η Ανατολική Τσαπάνγκ.
Εξωτερικοί σύνδεσμοι
Κατηγορία:Γλώσσες του Νεπάλ
Κόνινκλαϊκε Ρασίνγκ Κλαμπ Χαρελμπέκε
Η Κόνινκλαϊκε Ρασίνγκ Κλαμπ Χαρελμπέκε ήταν μια βελγική, ποδοσφαιρική ομάδα από το δήμο Χαρελμπέκε, Δυτική Φλάνδρα. Ιδρύθηκε το 1930. Αγωνιζόταν στο Forestiersstadion, χωρητικότητας 9737 θεατών. Συμμετείχε στο Πρωτάθλημα ποδοσφαίρου Βελγίου από το 1995 έως το 2001, με καλύτερη θέση που τερμάτησε την 5η. Διαλύθηκε το 2002.
Πηγές
Κατηγορία:Ιδρύσεις ποδοσφαιρικών ομάδων το 1930 Κατηγορία:Κόνινκλαϊκε Ρασίνγκ Κλαμπ Χαρελμπέκε Κατηγορία:Ποδοσφαιρικές ομάδες Βελγίου
Μπεάτα Πόζνιακ
Η Μπεάτα Πόσνιακ (Beata Poźniak Daniels), ηθοποιός, ζωγράφος-καλλιτέχνης - αποφοίτησε από τη Σχολή Κινηματογράφου στο Λοτζ της Πολωνίας, όπου στις 23 έλαβε το μεταπτυχιακό της δίπλωμα με τη καλύτερη επίδοση.
Καριέρα
Το ντεμπούτο της ως ηθοποιός ήταν το 1981 στη ταινία Zycie Kamila Kuranta, αλλά τα γυρίσματα σταματήσανε λόγω του στρατιωτικού νόμου που επιβλήθηκε στην Πολωνία. Ο Άμερικανος σκηνοθετης Όλιβερ Στόουν την πλάσαρε ως Μαρίνα Όσβαλντ δίπλα στο Γκάρι Όλντμαν στη βραβευμένη με Όσκαρ ταινία JFK, η ιστορία που χαράχτηκε στη μνήμη μας (με τους Κέβιν Κόστνερ και Τζακ Λέμον). Αποτελεσμα αυτης ήταν να επιλεγεί απο τον Τζορτζ Λούκας για την ταινια The Young Indiana Jones Chronicles, στη συνέχεια εμφανίστηκε στην τηλεοπτική σειρά Στη λεωφόρο του Μέλροουζ (ως δρ Πέτροβα-Φίλντινγκ) επίσης στη σειρά Mad About You (ως Μάσα) μαζι με την Έλεν Χαντ και σε τηλεοπτικές σειρές του Όλιβερ Στόουν οπως το Wild Palms με τον Τζέιμς Μπελούσι (παίζοντας μια νταντά απο την Ιαπωνία), και το Babylon 5 (παίζοντας την πρώτη γυναίκα πρόεδρο του κόσμου).
Η Πόζνιακ είναι ακτιβίστρια και αγωνίζεται για τα ανθρώπινα δικαιώματα.
Εξωτερικοί σύνδεσμοι
Κατηγορία:Πολωνές ηθοποιοί κινηματογράφου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Πολωνές ηθοποιοί τηλεόρασης Κατηγορία:Πολωνές ηθοποιοί θεάτρου Κατηγορία:Πολωνοί λιθουανικής καταγωγής Κατηγορία:Απόφοιτοι της Εθνικής Σχολής Κινηματογράφου του Λοτζ Κατηγορία:Πολωνές ηθοποιοί φωνής
Παπαφιλίππου (αποσαφήνιση)
Με επώνυμο Παπαφιλίππου μπορεί να αναγέρονται τα παρακάτω πρόσωπα:
Κατηγορία:Ελληνικά επώνυμα
Μπράντον Σάντερσον
Ο Μπράντον Σάντερσον (Brandon Sanderson, γεννημένος 19 Δεκεμβρίου 1975), είναι ένας Αμερικανός συγγραφέας επιστημονικής φαντασίας. Είναι πιο γνωστός για την σειρά βιβλίων Mistborn και για την σειρά φαντασίας The Wheel of Time. To 2010 o Σάντερσον δημοσίευσε το The Way of Kings, το πρώτο από τα δέκα βιβλία της σειράς The Stormlight Archive. Ο Σάντερσον εργάστηκε ως συντάκτης για το περιοδικό Leading Edge ενώ παράλληλα φοιτούσε στο Πανεπιστήμιο Μπρίγκαμ Γιανγκ, όπου παραδίδει περιορισμένο αριθμό διαλέξεων για την δημιουργική συγγραφή.
Βιογραφία
Ο Μπράντον Σάντερσον γεννήθηκε στο Λίνκολν της Νεμπράσκα το 1975. Άρχισε να φοιτά στο Πανεπιστήμιο Μπρίγκαμ Γιανγκ το 1997. Κατά την διάρκεια της φοίτησης του ανήκε και στο προσωπικό σύνταξης του περιοδικού Leading Edge, το οποίο εκδίδει τακτικά το πανεπιστήμιο. Ολοκλήρωσε τις μεταπτυχιακές του σπουδές στο αντικείμενο της δημιουργικής συγγραφής το 2005. Το 2006 παντρεύτηκε την Έμιλυ Μπούσμαν, η οποία αργότερα έγινε διευθύντρια των επιχειρήσεών του. Έχουν τρία παιδιά και ζουν στο Αμέρικαν Φορκ, στην πολιτεία της Γιούτα.
Λογοτεχνικό έργο
Το πρώτο μυθιστόρημα του Σάντερσον, με τίτλο Elantris, δημοσιεύτηκε 21 Απριλίου 2005 από την Tor Books και απέσπασε θετικές κριτικές. Στην συνέχεια το 2006 εκδόθηκε το πρώτο βιβλίο της σειράς Mistborn, The Final Empire. Το 2007 ακολούθησε το επόμενο βιβλίο της σειράς Mistborn με τίτλο The Well of Ascension. Το ίδιο έτος εκδόθηκε το βιβλίο Alcatraz Versus the Evil Librarians. Το 2008 εκδόθηκε το τρίτο και τελευταίο βιβλίο της σειράς Mistborn, με τίτλο The Hero of Ages, καθώς και το δεύτερο βιβλίο της σειράς Alcatraz με τίτλο Alcatraz Versus the Scrivener's Bones. Το 2009 η Tor Books εξέδωσε το βιβλίο Warbreaker, καθώς και το τρίτο βιβλίο της σειράς Alcatraz με τίτλο Alcatraz Versus the Knights of Crystallia.
Μετά τον θάνατο του Ρόμπερτ Τζόρνταν τον Σεπτέμβριο του 2007, ο Σάντερσον διαλέχτηκε από την χήρα του Ρόμπερτ Τζόρνταν και εκδότρια Χάριετ ΜακΝτάουγκαλ για να ολοκληρώσει το τελευταίο βιβλίο της σειράς The Wheel of Time. Η ΜακΝτάουγκαλ είχε εντυπωσιαστεί από την σειρά βιβλίων του Σάντερσον, τη σειρά Mistborn. Ο Σάντερσον και η Tor Books ανακοίνωσαν τον Δεκέμβριο του 2007 ότι θα εκδοθούν τρία ακόμα βιβλία της σειράς The Wheel of Time. Το πρώτο βιβλίο της σειράς, Gathering Storm, εκδόθηκε στις 27 Οκτωβρίου 2009 και έφτασε στο νούμερο ένα στο κατάλογο μπεστ-σέλερ των New York Times στην κατηγορία των βιβλίων φαντασίας.
Το 2010 εκδόθηκε το πρώτο βιβλίο της σειράς The Stormlight Archive, The Way of Kings. Ένα χρόνο μετά δημοσιεύτηκε το επόμενο βιβλίο της σειράς Wheel of Time με τίτλο Towers of Midnight καθώς και το τέταρτο βιβλίο της σειράς Alcatraz, το Alcatraz Versus the Shattered Lens.
Τον Οκτώβριο του 2011, ολοκλήρωσε το ηλεκτρονικό βιβλίο Infinity Blade: Awekening, βασισμένο στο βιντεοπαιχνίδι για συσκευές iOS, Infinity Blade. Τον Νοέμβριο του 2011, δημοσίευσε μια συνέχεια στην τριλογία Mistborn, τη Mistborn: The Alloy of Law. Αρχικά είχε σχεδιάσει να γράψει το βιβλίο ως αυτόνομο μυθιστόρημα του οποίου τα γεγονότα λαμβάνουν χώρα 300 χρόνια μετά την αρχική τριλογία, αλλά αργότερα επεκτάθηκε σε μια σειρά τεσσάρων βιβλίων. Έκανε το ντεμπούτο του στο νούμερο επτά στον κατάλογο μπεστ-σέλερ των New York Times. Στις 31 Αυγούστου 2012 ο Σάντερσον δημοσίευσε ένα μυθιστόρημα επιστημονικής φαντασίας με τίτλο Legion. Μια άλλη σύντομη εργασία, το Emperor's Soul, δημοσιεύτηκε τον Οκτώβριο του 2012. Λίγους μήνες αργότερα, στις 8 Ιανουαρίου, 2013,  δόθηκε στη δημοσιότητα, το τελευταίο βιβλίο της σειράς The Wheel of Time, A Memory of Light. Στις 14 Μαΐου 2013, ο Σάντερσον δημοσίευσε το πρώτο βιβλίο μιας νέας σειράς βιβλίων για ενήλικες νεαρής ηλικίας με τίτλο The Rithmatist: Words of Radiance. Το δεύτερο βιβλίο της σειράς, το Stormlight Archive, δόθηκε στη δημοσιότητα στις 4 Μαρτίου 2014. Το δεύτερο μυθιστόρημα της σειράς Legion: Deep Skin, δημοσιεύθηκε το Νοέμβριο του 2014. Στις 6 Οκτωβρίου 2015, ο Σάντερσον δημοσίευσε το μυθιστόρημα μυθιστόρημα Shadows of Self, το οποίο αποτελεί συνέχεια του μυθιστορήματος The Alloy of Law
Luben.tv
Ιδρύθηκε το 2010 από δύο φοιτητές στη Σχολή Μηχανικών Υπολογιστών στο Πολυτεχνείο Κρήτης. Η ονομασία αυτή προέρχεται από τη γερμανική λέξη «lumpen», που ουσιαστικά σημαίνει κουρέλι.
Ο ιστότοπος έχει περίπου 1.500.000 θεάσεις σε μηνιαία βάση και περίπου 600.000 μοναδικούς χρήστες. Το 50% του κοινού που παρακολουθεί τις αναρτήσεις του Luben.tv, είναι ηλικίας 25-34 ετών. Συνολικά, οι νέοι χρήστες, ετών 18-24, είναι περίπου το 28%. Το κανάλι του ιστοτόπου στο YouTube έχει περισσότερους από 500.000 εγγεγραμμένους χρήστες, ενώ τα εξόχως δημοφιλή βίντεο, που έχει αναρτήσει δημόσια, ξεπερνούν τις 2 εκατομμύρια θεάσεις το καθένα.
Το κύριο σλόγκαν της Luben TV είναι το εξής, "Σχεδόν τόσο καλό όσο η ελληνική πραγματικότητα".
Εξωτερικοί σύνδεσμοι
Κατηγορία:Ειδησεογραφικές Ιστοσελίδες Κατηγορία:Σάτιρα
Πανάκεια
Η Πανάκεια ήταν ανθρωπόμορφη δευτερεύουσα θεότητα της ελληνικής μυθολογίας, συνυφασμένη με την έννοια της θεραπείας (ή βοτανοθεραπείας) επί πάσας νόσου. Φέρεται ως κόρη του Ασκληπιού και της Ηπιόνης αδελφή της θεάς Υγιείας, της Ιασούς, του Μαχάωνα και του Ποδαλείριου, Ιατρών του Τρωικού Πολέμου κατά τον Όμηρο. Λατρευόταν κυρίως στον Ωρωπό Αττικής, στην Κάλυμνο, στην Κω κ.α.. Η μορφή της παρίσταται και στο Ασκληπιείο Αθηνών. Επειδή θεωρείτο ως θεά ικανή να θεραπεύει κάθε νόσο, το όνομά της διαδόθηκε γρήγορα σε όλες τις ελληνικές πόλεις, ειδικότερα σε φάρμακα ικανά να θεραπεύουν αν όχι όλες τις νόσους τουλάχιστον τις περισσότερες από αυτές.
Ακόμη και σήμερα, κάθε ιδεατό φάρμακο, για το οποίο επικρατεί η αντίληψη ότι θεραπεύει κάθε νόσο σωματική, οργανική ή ψυχική, ονομάζεται πανάκεια. Η πίστη στην ύπαρξη τέτοιων φαρμάκων οφείλεται στην πανάρχαια ανθρώπινη έφεση της αναζήτησης ενός μόνου φαρμάκου που να θεραπεύει τα πάντα. Η αντίληψη αυτή συνεχίζει να εφαρμόζεται από πρακτικούς γιατρούς, όπου μέσω της υποβολής δημιουργεί επί το πλείστον ψευδείς εντυπώσεις, ακόμη και θύματα. Μέχρι σήμερα ούτε η εμπειρία ούτε η επιστήμη έχει φθάσει στο επίτευγμα της πανάκειας. Ως πανάκειες δεν πρέπει να νοούνται κάποια γενικά φάρμακα όπως τα συμπτωματικά (π.χ. η ασπιρίνη) ή τα αντιβιοτικά ευρέος φάσματος.
Συνεκδοχικά πανάκεια καλείται και κάθε προσωρινή λύση ή λήψη μέτρων επί πολλαπλών προβλημάτων.
Επίσης πανάκεια ονομάζεται είδος βοτάνου. Κατά τον λεξικογράφο Ησύχιο «την πόα ταύτην και πάνακα και πανάκην προσαγορεύουσι», ενώ με το όνομα πάνακες φέρονται διάφορα βότανα όντως θεραπευτικά μεταξύ των οποίων ο οποπάναξ για επούλωση πληγών και ως αντιϊοβολικό (κατά δηγμάτων φιδιών) καθώς και τέσσερα που αριθμεί ο αριστοτελικός Θεόφραστος: το ασκληπιείο, το ηράκλειο (οποπάναξ ο ανατολικός), ο οποπάναξ ο συριακός και το χειρώνιο (γνωστό ως ηλιάνθεμο).
Επειός ο Ηλείος
Ο Επειός (< επώνυμος του λαού των Επειών, ή και από το ἔπειμι (πλησιάζω, ακολουθώ), "αυτός που προχωράει") ήταν ο 3ος μυθικός βασιλιάς της αρχαίας Ήλιδας.
Ο μύθος
Επώνυμος των Επειών, όπως ονομάζονταν οι κάτοικοι της Ήλιδας. Ήταν γιος της Αστεροδίας και του Ενδυμίωνα, τον οποίο διαδέχτηκε στον Ηλειακό θρόνο, και αδελφός του Παίονα και του Αιτωλού, που ήταν κι αυτοί γενάρχες και επώνυμοι λαών. Επίσης είχε αδελφή την Ευρυκύδα, και κατά άλλους 50 αδελφές. Ο πατέρας Ενδυμίων κάποτε θέλησε να ορίσει τον διάδοχό του και αποφάσισε να διοργανώσει αγώνα δρόμου στην Ολυμπία και ο νικητής να τον διαδεχτεί. Νικητής ήταν ο Επειός και τότε ο Παίονας δυσαρεστημένος εγκατέλειψε την χώρα ενώ ο Αιτωλός διαδέχτηκε αργότερα τον αδελφό του.
Πηγές
Κατηγορία:Επώνυμοι ήρωες της ελληνικής μυθολογίας Κατηγορία:Μυθικοί βασιλείς της Ήλιδας
Βασίλης Κόκκαλης
Ο Βασίλης Κόκκαλης είναι Έλληνας δικηγόρος και πολιτικός του ΣΥΡΙΖΑ.
Γεννήθηκε στη Λάρισα στις 10 Ιανουαρίου 1972, σπούδασε στη Νομική Σχολή του Αριστοτέλειου Πανεπιστημίου Θεσσαλονίκης, είναι δικηγόρος παρ' Αρείω Πάγω στο επάγγελμα στη Λάρισα, είναι παντρεμένος και έχει ένα παιδί. Ομιλεί άπταιστα αγγλικά και γερμανικά.
Πολιτική σταδιοδρομία
Στις 14 Ιανουαρίου 2019, διεγράφη από την κοινοβουλευτική ομάδα των Ανεξαρτήτων Ελλήνων. Στις βουλευτικές εκλογές του 2019 εκλέχθηκε βουλευτής Λάρισας με τον ΣΥΡΙΖΑ.
Πολιτικές και κοινωνικές δραστηριότητες
Εξελέγη Πρόεδρος του ΙΝ.ΚΑ από το 2005 έως το 2014, επίσης δημοτικός σύμβουλος του Δήμου Λάρισας από το 2000 έως το 2010, επίσης Πρόεδρος του Διοικητικού Συμβουλίου του Ε.Φ.Ε.Τ από το 2006 έως το 2009, επίσης Πρόεδρος του Εθνικού Συμβουλίου Καταναλωτή και Αγοράς από το 2007 έως το 2009, επίσης είναι τομεάρχης σε θέματα αγροτικής παραγωγής.
Παραπομπές
Κατηγορία:Έλληνες δικηγόροι Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες υφυπουργοί Αγροτικής Ανάπτυξης και Τροφίμων Κατηγορία:Σαρακατσάνοι Κατηγορία:Έλληνες βουλευτές διαγραφέντες
Λεονάρντο Σπινατσόλα
Ο Σπινατσόλα ξεκίνησε την επαγγελματική του καριέρα από τη Γιουβέντους, όμως δόθηκε δανεικός τις πρώτες του έξι σαιζόν, τρεις από τις οποίες στην Αταλάντα, ενώ αγωνίστηκε επίσης με την Έμπολι και τη Σιέννα. Επέστρεψε στη Γιουβέντους τη σαιζόν 2018-19. Το 2019 αποκτήθηκε από τη Ρόμα για 29,5 εκατομμύρια ευρώ. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.
Παραπομπές
Κατηγορία:Ποδοσφαιριστές Βιτσέντσα Κάλτσιο Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Γιουβέντους Κατηγορία:Ποδοσφαιριστές Έμπολι ΦΚ Κατηγορία:Ποδοσφαιριστές ΑΚ Σιένα Κατηγορία:Ποδοσφαιριστές Σ.Σ. Βίρτους Λαντσιάνο Κατηγορία:Ποδοσφαιριστές Αταλάντα ΜΚ Κατηγορία:Ποδοσφαιριστές Περούτζα Κάλτσιο Κατηγορία:Ποδοσφαιριστές Ρόμα Κατηγορία:Ποδοσφαιριστές Ευρωπαϊκού Πρωταθλήματος 2020
Αχμέντ Αρίφ Εφέντι
Ο Αχμέντ Αρίφ Εφέντι (γ. Φιλιππούπολη, 1252/1836, θ. Κωνσταντινούπολη, 1327/1909) ήταν οθωμανός καλλιγράφος του 19ου αιώνα. Γεννημένος στη Φιλιππούπολη (Πλόβντιβ) της Βουλγαρίας, διδάχτηκε τις γραφές σουλούς και νεσίχ από τον Ισμαϊλ Σαμπίρ. Το 1293/1876 κατέφυγε στην Κωνσταντινούπολη, όπου αρχικά εργάστηκε ως οπωροπώλης στη συνοικία Σαράτσχανέ, γεγονός για το οποίο αναφέρεται συχνά και ως «Μπακάλ» Αρίφ Εφέντη.
Ο καλλιγράφος Σεβκί Εφέντι ενθάρρυνε τον Αρίφ να συνεχίσει το καλλιγραφικό έργο του και τελικά έγινε δάσκαλός του. Από τον Σεβκί Εφέντι απέκτησε το δεύτερο δίπλωμά του (τουρ. icazet) και αφού εγκατέλειψε το οπωροπωλείο του αφοσιώθηκε στην καλλιγραφία, διδάσκοντας παράλληλα στο μεντρεσέ του τεμένους Νουροσμάνιγιε, αλλά και κατ' οίκον. Επιφανέστερος μαθητής του ήταν ο Σεΐχ Αζιζούρ Ριφάι (1288/1871—1353/1934), ο οποίος διέδωσε την τεχνοτροπία του Μεχμέντ Σεβκί Εφέντι σε περισσότερες χώρες. Μετά από ένα εγκεφαλικό επεισόδιο που υπέστη, έζησε παράλυτος κατά τα τελευταία δέκα χρόνια της ζωής του. Πέθανε κατά τη διάρκεια του ραμαζανιού του 1327/1909 και τάφηκε στο κοιμητήριο του Εντιρνέ Καπού.
Πηγές
Αριφ
Γούρνες Ηρακλείου (αποσαφήνιση)
Με την ονομασία Γούρνες υπάρχουν δύο οικισμοί του περιφερειακής ενότητας Ηρακλείου:
Παρώνυμα
Κατηγορία:Αποσαφηνίσεις ελληνικών τοπωνυμίων
Κόιντος Καικίλιος Μέτελλος Νέπως (ύπατος το 57 π.Χ.)
Ο Κόιντος Καικίλιος Μέτελλος Νέπως, λατιν.: Quintus Caecilius Metellus Nepos, (π. 100 π.Χ. – 55 π.Χ. ) ήταν αρχαίος Ρωμαίος πολιτικός κατά τη διάρκεια της Ύστερης Δημοκρατίας. Ήταν γιος τού Κόιντου Καικίλιου Μέτελλου Νέπωτα και υπηρέτησε ως τριβούνος των πληβείων το 62 π.Χ., ύπατος το 57 π.Χ., και κυβερνήτης της Εντεύθεν Ιβηρίας (Hispania Citerior) από το 56–55 π.Χ.
Στις αρχές της σταδιοδρομίας του, ο Νέπως υπηρέτησε υπό τον Πομπήιο κατά τη διάρκεια τού πολέμου κατά των πειρατών και τού Γ΄ Μιθριδατικού Πολέμου. Επέστρεψε στη Ρώμη το 63 π.Χ., υπηρέτησε ως σύμμαχος τού Πομπήιου όταν έγινε τριβούνος των πληβείων. Αλλά όταν ο Πομπήιος χώρισε τη σύζυγό του κατά την επιστροφή του στην Ιταλία το 62 π.Χ., ο Νέπως έγινε ένας από τους αντιπάλους τού Πομπήιου, ιδιαίτερα μετά τον σχηματισμό της λεγόμενης Α' Τριανδρίας το 59 π.Χ. Εξελέγη ενάντια στις επιθυμίες των μελών της Τριανδρίαςν το 57 π.Χ. ως ύπατος, υποστήριξε τον εξάδελφό του Π. Κλόδιο Πούλχερ εναντίον τού συμμάχου τού Πομπήιου Μίλωνα, και αντιτάχθηκε στις προσπάθειες τού Πομπήιου να εξασφαλίσει άλλη στρατιωτική διοίκηση, αλλά παρ' όλα αυτά υποστήριξε την ανάκληση τού Κικέρωνα από την εξορία.
Πρώιμη καριέρα
Η πρώτη καταγεγραμμένη δημόσια δραστηριότητα τού Νέπωτα ήταν να ασκήσει κατηγορίες το 72 π.Χ. εναντίον τού Γάιου Σκριβώνιου Κουρίωνα, ο οποίος ήταν οικογενειακός αντίπαλος. Η δίκη διακόπηκε, όταν ο Κουρίων απάντησε με ανταγωγές και οι δύο άνδρες υποχώρησαν. Νομικοί ελιγμοί αυτού τού είδους ήταν συνηθισμένοι στα τέλη της δημοκρατίας, και υποδηλώνουν αυξανόμενο κομματισμό στη δεκαετία του '70 π.Χ. Ο Μέτελλος Νέπος ήταν υποδιοικητής (λεγάτος) τού Πομπήιου στην εκστρατεία κατά των πειρατών στη Μεσόγειο το 67-66 π.Χ. Εκεί διοικούσε ναυτικές δυνάμεις και άνδρες στην ακτή από τη Λυκία έως τη Φοινίκη. Όπως ο αδελφός του, Κόιντος Καικίλιος Μέτελλος Κέλερ, υπηρέτησε στον Γ΄ Μιθριδατικό Πόλεμο εναντίον τού Μιθριδάτη ΣΤ' τού Πόντου και τού Τιγράνη Β΄ τού Μεγάλου της Αρμενίας, καταλαμβάνοντας τη Δαμασκό στη Συρία το 64, και αφήνοντας τον στρατό τού Πομπήιου για τη Ρώμη τον επόμενο χρόνο, για να υποστηρίξει την τριβουνία ως σύμμαχος τού Πομπήιου.
Ο Νέπος εξελέγη το 63 π.Χ. ως τριβούνος των πληβείων και υπηρέτησε δίπλα στον Κάτωνα τον Νεότερο εκείνη τη χρονιά. Μετά την άνοδό του στο αξίωμα τον Δεκέμβριο του 63, επιτέθηκε στον Κικέρωνα –τότε ύπατο– για την παράνομη εκτέλεσή του των συνωμοτών στη συνωμοσία τού Κατιλίνα. Προσπάθησε να κατηγορήσει τον Κικέρωνα με κατηγορίες για φόνο, αλλά η Σύγκλητος ψήφισε αμνηστία για τον ύπατο, και στη συνέχεια απείλησε να κηρύξει οποιονδήποτε πιθανό κατήγορο ως δημόσιο εχθρό. Τον Ιανουάριο του 62 π.Χ. ο Νέπως προσπάθησε να αναγκάσει για έναν νόμο, ώστε να ανακαλέσει τον Πομπήιο από τον πόλεμο εναντίον τού Μιθριδάτη, για να αναλάβει τη διοίκηση τού πολέμου κατά των εναπομεινάντων δυνάμεων τού Κατιλίνα στην Ετρουρία. Με αυτόν τον τρόπο, αγνόησε την υποχρεωτική περίοδο αναμονής μεταξύ της δημοσίευσης ενός νόμου και της ψηφοφορίας. Ο Νέπως πιθανότατα άκουσε από τον αδελφό του –Mέτελλο Κέλερ, τότε ανθύπατο στην Εντεύθεν των Άλπεων Γαλατία– ότι ο Κατιλίνας θα ηττηθεί επικείμενα από τις δυνάμεις τού Aντώνιου Υβρίδα στη βόρεια Ιταλία.
Στις 3 Ιανουαρίου 62 π.Χ. προσπάθησε να περάσει το νομοσχέδιο για τη μεταφορά της διοίκησης στον Πομπήιο, λόγω της αντίθεσης της Συγκλήτου. Ο Νέπως, μαζί με τον σύμμαχό του Ιούλιο Καίσαρα (τότε υπηρετούσε ως πραίτορας), συγκέντρωσε τις φυλές στην Αγορά πριν από τον Ναό τού Κάστορα και τού Πολυδεύκη. Ο Κάτων και ένας από τους συμμάχους του, ένας άλλος τριβούνος που ονομαζόταν Κόιντος Μινούκιος Θέρμος, αναγκάστηκαν να κατευθυνθούν προς το μέτωπο, και ο Κάτων στη συνέχεια "έπιασε σκληρά μία θέση μεταξύ τού Νέπωτα και τού Καίσαρα, [για να τους εμποδίσει] να επικοινωνήσουν ιδιωτικά". Όταν ο Nέπως έδωσε εντολή να διαβαστεί το νομοσχέδιο, ο Κάτων άσκησε βέτο. Όταν ο Νέπως άρχισε να το διαβάζει ο ίδιος, ο Κάτων άρπαξε το σχέδιο από τα χέρια του. Όταν ο Νέπως άρχισε να το απαγγέλλει από μνήμης, ο Θέρμος έβαλε το χέρι του στο στόμα του Νέπωτα, για να τον σταματήσει να μιλήσει. Κατά συνέπεια, άρχισε καυγάς στην Αγορά. Σε απάντηση στη βία, η Σύγκλητος ενέκρινε μία τελευταία διαβούλευση της Συγκλήτου (senatus consultum ultimum) εναντίον τού Νέπωτα, αναγκάζοντάς τον να φύγει από την πόλη στο στρατόπεδο τού Πομπήιου στα ανατολικά.
Ο Σουητώνιος και ο Πλούταρχος στη συνέχεια ισχυρίζονται ότι ο Νέπως, ο Καίσαρας ή και οι δύο απομακρύνθηκαν από τα αξιώματά τους. Αυτό είναι απίθανο: η Σύγκλητος κατά τη διάρκεια της δημοκρατίας δεν είχε τέτοιες εξουσίες. Πιο σύγχρονες πηγές υπονοούν, ότι η Σύγκλητος μπορεί να κινήθηκε, για να επικυρώσει την αναχώρηση τού Νέπωτα από την πόλη (οι τριβούνοι απαγορεύονταν νομικά να φύγουν από την πόλη), κάτι που πιθανότατα είχε αντίρρηση ο Κάτων. Η πρόταση να σταλεί ο Πομπήιος μετά από αυτούς τού Κατιλίνα, παρ' όλα αυτά, έγινε άχρηστη, όταν ο Κατιλίνος και οι δυνάμεις του ηττήθηκαν αποφασιστικά στη μάχη στην Πιστόρια λίγο αργότερα.
Πραιτωρία και υπατεία
Μετά το σχηματισμό της λεγόμενης Α΄ Τριανδρίας το 59 π.Χ., ο Νέπως συνέχισε την αντίθεση με τον Πομπήιο και τους νέους συμμάχους του. Γενόμενη μεγάλη, η συμμαχία μεταξύ τού Πομπήιου, τού Καίσαρα και τού Κράσσου ανάγκασε μία επανευθυγράμμιση στη ρωμαϊκή πολιτική, με πολλές μερίδες να μετατοπίζονται για να ισορροπήσουν ενάντια στην Τριανδρία. Στις εκλογές για την υπατεία τού 57 π.Χ., ο Πομπήιος και ο Καίσαρας κατάφεραν να κάνουν τον σύμμαχό τους Πόπλιο Κορνήλιο Λέντουλο Σπίνθερ να εκλεγεί ως ύπατος εκ των προτέρων (consul prior), αλλά δεν μπόρεσαν να σταματήσουν την εκλογή τού Νέπωτα ως συναδέλφου τού Σπίνθερ. Ωστόσο, κανένας από τους δύο υπάτους δεν κατέληξε να υποστηρίξει πλήρως τα μέλη της Τριανδρίας.
Κατά τη διάρκεια της υπατείας τού Νέπωτα, ο Πομπήιος αναζήτησε επίσης στρατιωτική διοίκηση, για να επιλύσει έναν εμφύλιο πόλεμο, που είχε ξεκινήσει τότε στην Αίγυπτο. Ο Σπίνθερ και ο Νέπως έβαλαν τον Πομπήιο επικεφαλής μίας επιτροπής σιτηρών, για να εξασφαλίσουν, ότι δεν θα ήταν σε θέση να αμφισβητήσει τις προσπάθειες τού Σπίνθερ, να λάβει για τον εαυτό του την αιγυπτιακή διοίκηση. Ο Νέπως μπορεί επίσης να αντιτάχθηκε επιτυχώς αυτό το έτος σε έναν νόμο, που θα έδινε στον Πομπήιο ακόμη μεγαλύτερη εξουσία.
Μετά την υπατεία του, ο Νέπος διορίστηκε ανθύπατος στην Εντεύθεν Ιβηρική (Hispania Citerior). Μπορεί να είχε υπηρετήσει στην επαρχία πριν τη θητεία του. Ενώ ήταν εκεί, εκστράτευσε εναντίον των Βακαίων στο βόρειο άκρο της επαρχίας του, κοντά στον ποταμό Δούρο. Οι νίκες του στην Ιβηρική ήταν προσωρινές: μετά τη συμπλήρωση της θητείας του το 55 π.Χ. επέστρεψε στη Ρώμη, και απεβίωσε λίγο αργότερα.
Εξωτερικοί σύνδεσμοι
Κατηγορία:Ρωμαίοι πολιτικοί Κατηγορία:Σελίδες με πηγές CS1 στα Γερμανικά (de)
Γιόβαν Κρικομπάμπιτς
Ο Γιόβαν Κρικομπάμπιτς (Јован Кркобабић, Κολιάνε Δαλματίας, Βασίλειο της Γιουγκοσλαβίας, 27 Φεβρουαρίου 1930 - Βελιγράδι, 22 Απριλίου 2014) ήταν σέρβος πολιτικός, είχε χρηματίσει αναπληρωτής πρωθυπουργός και υπουργός εργασίας και κοινωνικής πολιτικής.
Από τα νεανικά του χρόνια ήταν μέλος του Κομμουνιστικού κόμματος της Γιουγκοσλαβίας, ήταν ο ιδρυτής και πρόεδρος του κόμματος ενωμένων συνταξιούχων Σερβίας και του συλλόγου συνταξιούχων της Σερβίας.
Αποφοίτησε με μάστερ και διδακτορικό από τη σχολή πολιτικών επιστημών στο Βελιγράδι. Εργάστηκε 18 χρόνια στο ινστιτούτο πυρηνικών επιστημών "Βίντσα". Ήταν ο ιδρυτής και πρόεδρος της "Ρεπουμπλικανικής ένωσης συντάξεων και ασφάλισης αναπηρίας αυτοαπασχολουμένων", το κόμμα του σε συνασπισμό με το κόμμα Ενωμένη Σερβία πήρε μέρος στις βουλευτικές εκλογές του Μαΐου του 2008 όπου εκλέγει στην εθνοσυνέλευση της Δημοκρατίας της Σερβίας.
Στις 7 Ιουλίου 2008 εξελέγη Αντιπρόεδρος της Δημοκρατίας της Σερβίας. Στις βουλευτικές εκλογές του 2012 επανεκλέγει και στις 27 Ιουλίου 2012 διορίστηκε αντιπρόεδρος της Κυβέρνησης και υπουργός εργασίας και κοινωνικής πολιτικής.
Πηγές
Κατηγορία:Αναπληρωτές πρωθυπουργοί της Σερβίας Κατηγορία:Αντιπρόεδροι της Σερβίας Κατηγορία:Υπουργοί εργασίας της Σερβίας Κατηγορία:Γιουγκοσλάβοι πολιτικοί Κατηγορία:Βουλευτές της Σερβίας
Φωτοηλεκτρικό φαινόμενο
thumb|right|222px|Φωτοηλεκτρικό Φαινόμενο. Η προσπίπτουσα ηλεκτρομαγνητική ακτινοβολία στα αριστερά εξάγει ηλεκτρόνια από την επιφάνεια του μετάλλου δεξιά. Το φωτοηλεκτρικό φαινόμενο είναι μια κβαντική διεργασία κατά την οποία απελευθερώνονται ηλεκτρόνια από μια επιφάνεια αγωγού όταν προσπέσει σε αυτή ηλεκτρομαγνητική ακτινοβολία συχνότητας τέτοιας ώστε τα ηλεκτρόνια να κατορθώσουν να υπερπηδήσουν το φράγμα δυναμικής ενέργειας που τα συγκρατεί στην επιφάνεια αυτή. Τα ηλεκτρόνια που εκπέμπονται μπορούν να χρησιμοποιηθούν για να παραχθεί ηλεκτρικό ρεύμα.
Εφαρμογές του φωτοηλεκτρικού φαινομένου απαντώνται στα φωτοκύτταρα ή φωτοστοιχεία, τα φωτοβολταϊκά στοιχεία, τα ηλιακά στοιχεία κ.ά.
Ιστορικό
Παρατηρήθηκε πρώτη φορά από τον Χερτζ τυχαία το 1887. Παρατήρησε ότι ένας σπινθήρας μπορούσε να προκληθεί ευκολότερα μεταξύ δυο ηλεκτρικά φορτισμένων σφαιρών αν οι επιφάνειες τους φωτίζονται από την λάμψη κάποιου άλλου σπινθήρα. Η ύπαρξη του φράγματος δυναμικής ενέργειας ήταν ήδη γνωστή από το 1883, όταν ο Τόμας Έντισον ανακάλυψε την Θερμιονική εκπομπή και αποκάλυψε ότι χρειάζεται μια ελάχιστη ενέργεια που καλείται Έργο εξαγωγής και συμβολίζεται με b. Το φαινόμενο μελετήθηκε λεπτομερώς από τους Βίλχελμ Χάλβακς και Φίλιπ Λέναρντ από το 1886 ώς το 1900.
Πείραμα Βίλχελμ Χάλβακς και Φίλιπ Λέναρντ
Οι Χάλβακς και Λέναρντ δημιούργησαν μια φωτολυχνία με δύο ηλεκτρόδια την άνοδο και την κάθοδο και τα τοποθέτησαν σε ένα γυάλινο σωλήνα στο εσωτερικό του οποίου επικρατούσε κενό. Τα συνέδεσαν με μια πηγή διαφοράς δυναμικού δημιουργώντας ηλεκτρικό πεδίο με κατεύθυνση από την άνοδο προς την κάθοδο. Έριξαν φως στο σωλήνα και η φωτοευαίσθητη κάθοδος προκάλεσε ρεύμα στο εξωτερικό κύκλωμα.
Μετά την ανακάλυψη του ηλεκτρονίου το 1897 κατέστη σαφές πως το φως προκαλεί εκπομπή ηλεκτρονίων που ωθούνται προς την άνοδο λόγω:
Οι έρευνες του Φίλιπ Λέναρντ οδήγησαν στην ανακάλυψη του γεγονότος ότι η κινητική ενέργεια που παρουσιάζουν τα απελευθερούμενα ηλεκτρόνια είναι ανεξάρτητη από την ένταση του φωτός.
Ο Ρόμπερτ Μίλικαν ανακάλυψε ότι όταν προσπίπτει μονοχρωματικό φως μικρότερο μιας συχνότητας που ονομάστηκε Συχνότητα Κατωφλίου δεν εκδηλώνεται το φαινόμενο ανεξαρτήτως της έντασης του φωτός. Το φαινόμενο αυτό δεν εξηγείται με την Κλασική Φυσική καθώς παραβαίνει στοιχειώδεις παραδοχές της. Εξηγήθηκε αργότερα από τον Αϊνστάιν, ο οποίος υπέθεσε ότι το φως παρουσιάζει κβαντική συμπεριφορά. Προηγουμένως, ο Μαξ Πλανκ είχε εισάγει για πρώτη φορά την έννοια των κβάντων για την εξήγηση φυσικών φαινομένων.